अपराध रोकने के लिए दशमाइल में 25 गांवों के लोगों ने की ग्रामसभा
तुपुदानासहित आसपास के क्षेत्र में शांति और सुरक्षा बहाल करने के लिए रविवार को प्रशासन और जनता के बीच जनसंवाद कार्यक्रम दसमाइल चौक में हुआ। इसमें ग्रामीणों ने गिले-शिकवे पुलिस-प्रशासन सहित ग्रामसभा के बीच साझा किया।
किसी भी ढंग से सुरक्षा बहाल करने के तरीके अपनाए जाने की बात पर ग्रामीणों ने मदद करने की हामी भरी। सभा में उपस्थित लोगों का कहना था कि हमारे आगे लोकसभा, विधानसभा हमारी सबसे बड़ी ग्रामसभा है। शांति व्यवस्था बनाने के लिए जन प्रतिनिधि और ग्रामीण कई सुझाव दिए। मौके पर एएसपी और एसपी को डीसी के नाम मांग पत्र सौंपा। इसमें दसमाइल चौक गुंदू में टीओपी का निर्माण और विशेष सुरक्षा बल की व्यवस्था, चौक में हाई मास्क लाइट और मोहल्लों में स्ट्रीट लाइट की व्यवस्था, सीसीटीवी कैमरा लगाने, प्रतिमाह प्रशासन और जनता के बीच संवाद कार्यक्रम, डायन बिसाही जैसे अंधविश्वास को बढ़ावा देने वाले ओझागुनी पर अंकुश लगाने, लाॅज, हॉस्टल, किरायेदारों का सत्यापन करने सहित कई मांगें रखी। मौके पर मौजूद सीटी एसपी ने हर संभव मदद की बात कही। सीटी एसपी किशोर कौशल ने कहा कि पुलिस द्वारा यथासंभव अपराधियों के विरुद्ध कार्रवाई की जाएगी। यह विषय सिर्फ एक आदमी का नहीं है। जनसंवाद में 25 गांव के ग्रामीण, झारखंड क्षेत्रीय पड़हा समिति, डुंगरी ग्राम पड़हा सभा, नव निर्माण युवा सेना, एएसपी सुजाता कुमारी, प्रमुख आदि मौजूद थे। मौके पर पुलिस ने दर्जनों महिला समितियों के बीच दरी का वितरण किया। वहीं, हाॅकी और फुटबाॅल खिलाड़यों को किट दिया गया।
hin_Deva hin_Deva hin_Deva